cyanic-selkie/wikianc huggingface dataset:
கருமுத்து தியாகராசர்
நாட்டுப்பற்று
1917ஆம் ஆண்டு காங்கிரஸில் சேர்ந்து தொழிலாளர் தலைவராகவும், சில முறை மாகாணக் காங்கிரஸ் கமிட்டியின் செயலாளராகவும் இருநதார். நூற்பாலை தொடங்கிய போது ஆந்திரகேசரி டி. பிர‌காச‌ம் போன்ற‌ தேசிய‌த் த‌லைவ‌ர்க‌ள் மீனாட்சி ஆலையின் ஆர‌ம்ப‌ கால‌ இய‌க்குன‌ர்க‌ளாக‌ இருந்த‌ன‌ர். மகாத்மா காந்தியடிகள் மதுரைக்கு வந்திருந்த போது அப்போது தியாகராசச் செட்டியார் வாழ்ந்த மேலமாசி வீதி வீட்டில் அவருடைய விருந்தாளியாகத் தங்கினார். அப்போது காந்தியடிகள் விரிவான உடைகளையும் தலைப்பாகையையும் சட்டையையும் கைவிட்டு ஆடைகளைக் குறைத்துக்கொள்ள முடிவு செய்தார். தமிழ்நாடு நாடு அரசு கதர்க்கடை ஒன்றினை இப்பொழுது அவ்வீட்டில் நடத்தி வருகின்றது. அதன் மாடியில் பொதுமக்கள் காண ஒரு மகாத்மா காந்திஜி சிலையினை நிறுவி புகைப்படக்  கண்காட்சியையும் நடத்தி வருகின்றது. அக்டோபர் மாதம் இரண்டாம் தேதி அரசாங்க அதிகாரிகள் அங்கு வருகின்றனர். 23.7.2008 தினமலர் மதுரை மலரில் புகைப்படத்துடன் செய்தி வெளியாகியுள்ளது. 28.7.2008 தியாகராசர் பொறியியல் கல்லூரி பேராசிரியர் பாலாஜி அறிக்கை வெளியிட்டு உள்ளார். 20.7.1976 இல்லஸ்ட்ரடெட் வீக்லி இதழில் கட்டுரை வெளியாகியுள்ளது.
சமயப் பற்று
சைவசமயத்தில் அழுத்தமான பற்றுக் கொண்டிருந்தார். தம் மக்களுக்கு நாயன்மார்கள் பெயர்களை இட்டார். நாள்தோறும் திருவாசகத்தை ஓதி வந்தார். நகரக்கோயில் பிரிவுகளுள் கலைத்தந்தை மாத்தூர் கோயிலைச் சேர்ந்தவர். அக்கோயில் திருப்பணி 1972 ல் மிகவும் சிறப்பாக நிறைவேறக் காரணமாக இருந்தார். வள்ளலாருடைய கொள்கைகளிலும் இவருக்கு ஈடுபாடு இருந்தது. புலால் மறுத்தல், அவருடைய தலையாய பண்பாக இருந்தது. தியாகராசர் பொறியியல் கல்லூரி மாணவர்கள் தங்கள் விடுதிகளில் புலால் உணவு வேண்டிக் கிளர்ச்சி செய்தனர். அவர்களுடைய கோரிக்கைகளுக்குச் சென்னையில் கல்வித்துறை உயர் அலுவலர்கள் ஆதரவாக இருந்தனர். சமணர்கள் நடத்தும் கல்லூரிகளில் உங்களால் உயிரின இயல் போன்ற‌ பாடத்தைச் சொல்லிக்கொடுக்கும்படி கட்டாயப்படுத்த முடியுமா? என்று தியாகராசச்செட்டியார் கேட்டார். சைவ உணவின் பெருமையைப் பரப்ப நடைபெறும் மாநாடுகளில் ஆண்டுதோறும் இவர் கலந்து கொண்டார்.
தொழில்
இவருடைய குடும்பம் இலங்கையில் துணி வாணிகத்தில் ஈடுபட்டிருந்தது. இவருடைய அண்ணன் அருணாசலம் செட்டியார் துணியின் தரம் அறிவதில் ஆற்றல் பெற்றிருந்தார். இவருடைய மற்றொரு அண்ணன் இராமநாதன் செட்டியார் மான்செஸ்டர் ஆலைகளின் நடைமுறையை பற்றித் தெரிந்து கொள்வதற்காக 1907இல் இங்கிலாந்துக்குச் சென்றார். நகரத்தாருள் மேலைநாடுகளுக்கு முதலில் சென்றவர் அவரே ஆவார். இந்தப் பரம்பரையில் வந்த தியாகராசச் செட்டியார் நூல் உற்பத்தித் தொழிலில் ஈடுபட்டு இந்தியாவின் தொழில் மேதைகளுள் ஒருவரானார்.
சிறப்புகள்
இலங்கையில் மலையகத் தமிழர்களுக்கு உடலில் அடையாளச் சூடு போடும் பழக்கத்தினை தடுத்து நிறுத்தினார்.
மேற்கோள்கள்
பகுப்பு:1893 பிறப்புகள் பகுப்பு:1974 இறப்புகள் பகுப்பு:மதுரை மக்கள் பகுப்பு:மலையகத் தமிழர் பகுப்பு:தமிழ்நாட்டு இந்திய விடுதலைப் போராட்ட வீரர்கள்
சூர்யகாந்தன்
சூர்யகாந்தன் கவிதை, சிறுகதைகள், புதின எழுத்தாளர்.
வாழ்க்கைக் குறிப்பு
தமிழநாடு கோவை மாவட்டம், பேரூர் வட்டம், ராமசெட்டி பாளையம் என்னும் கிராமத்தில் விவசாயக் குடும்பத்தில் பிறந்தவர். முதுகலைமாணி, முனைவர் பட்டங்கள் பெற்றுள்ளார். கோவை அரசுக் கலைக்கல்லூரியில் தமிழ்த்துறைத் துணைப் பேராசிரியராகப் பணியாற்றி வருகிறார்.
எழுத்துலகில்
இவரின் முதல் கவிதை 1973 ஆம் ஆண்டு ”மனிதன்“ என்ற இலக்கிய இதழில் ”உழைக்கும் வர்க்கம் உறங்குமோ“ எனும் தலைப்பில் வெளியானது. சிறுகதை 1974 ஆம் ஆண்டு “தாமரை” இலக்கிய இதழில் “தண்டிக்கப்படாத குற்றவாளிகள்” எனும் தலைப்பில் வெளியானது. இதுவரை மூன்று கவிதைத்தொகுதிகள், ஆறு கட்டுரைத் தொகுதிகள், பதினொன்று சிறுகதைத்தொகுதிகள், 11 சமூக நாவல்கள் நுல்களாக வெளிவந்துள்ளன. இவர் படைப்புகள் பல்வேறு பல்கலைக்கழகங்களில் பாடமாக வைக்கப்பட்டுள்ளன.
புதினங்கள்
அகிலன் நாவல் போட்டியில் பரிசு பெற்ற மானாவரி மனிதர்கள், விதைச்சோளம்
மேற்கோள்கள்
பகுப்பு:தமிழக எழுத்தாளர்கள் பகுப்பு:புதின எழுத்தாளர்கள் பகுப்பு:கோயம்புத்தூர் மாவட்ட நபர்கள்
அன்னாசாகேப் சகசுரபுத்தே
அன்னாசாகேப் சகசுரபுத்தே (Annasaheb Sahasrabuddhe) இவர் ஓர் இந்திய சுதந்திர ஆர்வலரும், காந்தியவாதியும், சமூக சேவகரும் மற்றும் வினோபா பாவே அவர்களால் தொடங்கப்பட்ட நிலக்கொடை இயக்கத்தின் தலைவர்களில் ஒருவராகவும் இருந்தார். வர்தாவில் சேவா கிராமம் அறக்கட்டளையின் செயலாளராக இருந்த இவர், 1960 ல் இந்திய திட்டக் குழு தலைமையில் இந்திய அரசு அமைத்த ஊரக தொழில்துறை நிலைக்குழுவுக்குத் தலைமை தாங்கினார்.
நிலக்கொடை இயக்கத்தின் ஒரு பகுதியாக வினோபா பாவே கிராமதானத் திட்டத்தை அறிமுகப்படுத்தியபோது, ஒடிசாவின் கோராபுட் மாவட்டத்தில் இந்த திட்டத்தை செயல்படுத்த சகசுரபுத்தேவிடம் ஒப்படைக்கப்பட்டது. மேலும் இவர் இந்த திட்டத்தை வெற்றிகரமாக மேற்கொண்டதாக தெரிவிக்கப்பட்டது.
இவர் புகழ்பெற்ற சமூக ஆர்வலரான பாபா ஆம்தேவின் நெருங்கிய கூட்டாளியாக இருந்தார். சமுதாயத்திற்கு இவர் செய்த பங்களிப்பிற்காக இந்திய அரசு 1970 ஆம் ஆண்டில் இந்தியாவின் மூன்றாவது மிக உயர்ந்த குடிமை கௌரவமான பத்ம பூசண் விருது இவருக்கு வழங்கியது.
இவரது வாழ்க்கை கதை மாஜி ஜாதன் (என் வளர்ப்பு) என்ற பெயரில் ஆவணப்படுத்தப்பட்டுள்ளது. இந்திய கரிம வேளாண்மைச் சங்கம் இவரது நினைவாக ஆண்டுதோறும் அன்னாசாகேப் சசுரபுத்தே விருதை வழங்கி வருகிறது.
குறிப்புகள்
பகுப்பு:காந்தியவாதிகள்
ஆத்தங்குடி தரைக் கற்கள்
thumb|right|செட்டிநாட்டுக் கட்டடக் கலை thumb|right|செட்டிநாட்டு வீடு: வளைவு (முற்றம்) ஆத்தங்குடி தரைக் கற்கள் (Aththangudi Floor Tiles) சிவகங்கை மாவட்டம் காரைக்குடி நகரை அடுத்து அமைந்துள்ள ஆத்தங்குடி என்னும் செட்டிநாட்டுக் கிராமத்திலிருந்து தயாராகும் அழகிய பூவேலை நிறைந்த தரைக் கற்கள் ஆகும்.
தரைக் கற்கள் தயாரிப்பு ஒரு குடிசைத் தொழில்
ஆத்தங்குடி எனும் இந்த சிற்றூரில் பாரம்பரியமிக்க பூவேலை மிக்க தரைக் கற்கள் தயாரிப்பு ஒரு குடிசைத் தொழிலாக நடைபெற்று வருவது வியப்புக்குரிய செய்தி. சுமார் 35க்கும் அதிகமான தயாரிப்பாளர்கள் தங்கள் குடும்ப பரம்பரைத் தொழிலாக (மூன்று தலைமுறைகள்) பூக்கற்களைத் தயாரித்து தென்னிந்திய நகரங்களுக்கும், பிரான்ஸ், சிங்கப்பூர், மலேசியா, மியான்மர், இலங்கை போன்ற நாடுகளுக்கும் அனுப்பி வருகின்றனர்.
தரைக் கற்கள் பதித்த செட்டிநாட்டு வீடுகள்
தமிழகத்தைப் பொறுத்தவரை 20 ஆம் நூற்றாண்டில் செட்டிநாட்டில்தான் கட்டடக்கலை பெரிய அளவில் உண்மையான கலைக் கண்ணோட்டத்தில் வளர்க்கப்பட்டது எனலாம். இதற்கு இப்பகுதியில் பல ஆண்டுகளுக்கு முன்பு விசாலமாகக் கட்டப்பட்டு இரண்டு அல்லது மூன்று தலைமுறைகளைக் கடந்து இன்றும் கண்ணைக் கவரும் வேலைப்பாடுகளுடன் புதுப் பொலிவு மாறாமல் விளங்கும் செட்டிநாட்டு வீடுகளே சாட்சி. செட்டிநாட்டில் ஆத்தங்குடி, அரிமளம், கண்டனூர், காரைக்குடி, கடியாபட்டி, கானாடுகாத்தான், கோட்டையூர், கோனாபட்டு, சிறுகூடல்பட்டி, தேவகோட்டை, பள்ளத்தூர், புதுவயல், ராங்கியம், ராயவரம், வலையபட்டி போன்ற ஊர்களில் கட்டப்பட்டுள்ள அழகிய வேலைப்பாடமைந்த வீடுகளில் இந்த ஆத்தங்குடி தரைக் கற்கள் மட்டுமே பதிக்கப்படுவது வழக்கம். இந்த வகை கற்கள் எட்டு சதுர அங்குலம், பத்து சதுர அங்குலம், பனிரெண்டு சதுர அங்குலம் என்ற மூன்று அளவுகளில் தயாரிக்கப்படுவதாகத் தெரிகிறது.
தரைக் கற்கள் சிறப்பு
இத்தனை சிறப்பு இந்த தரைக் கற்களுக்கு எப்படிக் கிடைத்தது? கோடையில் குளிர்ச்சியையும், குளிர்காலத்தில் சிறிது கதகதப்பையும் அளிக்கும் கிரானைட் கற்கள் மிக விலை அதிகம். பளிங்குக் கற்களைப் (மார்பிள்) பதித்த தரைகள், குளிர் காலத்தில் மிகவும் குளிர்ச்சியாய் உள்ளன. பழங்காலம் தொட்டு ஆத்தங்குடியில் தயாரிக்கப்படும் கற்களுக்கு இப்பகுதியில் கிடைக்கும் ஒருவகை வாரிமண் பயன்படுத்தப்படுகிறது என்கிறார்கள். அடுத்து கண்ணைக்கவரும் 4,000க்கும் மேற்பட்ட பூ வடிவங்கள் தரைக் கற்கள் தயாரிப்பில் பயன்படுத்தப்படுகிறது. இவற்றை மெருகூட்டத் தேவை இல்லை. நீண்ட நாள் உழைப்பு, மிதமான குளிர்ச்சி மற்றும் நிறம் மங்காத சாயங்களின் பயன்பாடு போன்றவை நுகர்வோரைப் பெரிதும் கவர்கின்றன.
டாட்டா அடிப்படை ஆராய்ச்சி கழகம்
வரலாறு
1944ஆம் ஆண்டில் ஓமி யெகாங்கிர் பாபா இந்திய அணு ஆற்றல் திட்டத்தில் முக்கிய பங்களித்த ஒரு அணுக்கரு இயற்பியலாளர், இவர் அறிவியல் ஆராய்ச்சி கழகம் அமைக்க நிதி உதவி கோரி சர் தோராப்ஜி டாடா அறக்கட்டளைக்கு கடிதம் எழுதினார். அப்போதைய டாடா குழுமத்தின் தலைவராக ஜெ. ர. தா. டாட்டா ஆதரவுடன் 1 ஜூன் 1945இல் டாட்டா அடிப்படை ஆராய்ச்சி கழகம் நிறுவப்பட்டது, மற்றும் ஓமி யெகாங்கிர் பாபா அதன் முதல் இயக்குனாரக நியமிக்கப்பட்டார். தற்போது மும்பையில் செயல்படும் இக்கழகம் தொடக்கதில் பெங்களூரில் உள்ள இந்திய அறிவியல் கழக வளாகத்தில் செயல்பட்டது. கொலபாவில் உள்ள இக்கழகத்தின் புதிய வளாகம் சிகாகோ நகரை சார்ந்த கட்டிடக் கலைஞர் ஹெல்முட் பார்ட்ஸ் அவர்களால் வடிவமைக்கப்பட்டது மேலும் 1962 ஆம் ஆண்டு ஜனவரி 15 ம் தேதி பிரதமர் ஜவகர்லால் நேரு அவர்களால் திறந்து வைக்கப்பட்டது.
வெளி இணைப்புகள்
பகுப்பு:இந்திய ஆய்வுக் கழகங்கள்
பூவலை எல்லையம்மன் கோயில்
பூவலை எல்லையம்மன் கோயில் தமிழ்நாட்டில் திருவள்ளூர் மாவட்டம், பூவலை என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. 1927-ஆம் ஆண்டின் அறநிலையப் பாதுகாப்புச் சட்டப்படி அரசு நிருவாக அலுவலரால் நிர்வகிக்கப்படுகிறது.
பூசைகள்
இக்கோயிலில் சிவாகம முறைப்படி ஒருகாலப் பூசை நடக்கின்றது. ஆடி மாதம் ஆடித்திருவிழா முக்கிய திருவிழாவாக நடைபெறுகிறது.
மேற்கோள்கள்
பகுப்பு:திருவள்ளூர் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
கார்த்திக் (பாடகர்)
கார்த்திக் (பிறப்பு 7 நவம்பர் 1980) சென்னையைச் சேர்ந்த தென்னிந்திய திரைப்படப் பாடகர். துவக்கத்தில் துணைப்பாடகராக ஏ.ஆர்.ரகுமானிடம் பணிபுரிந்த வந்த கார்த்திக் பின்னர் அவர் இசையமைப்பில் பல பாடல்களைப் பாடத் தொடங்கினார். பின்னர் பல இசையமைப்பாளர்களும் விரும்பும் பாடகராக தமிழ், இந்தி, தெலுங்கு, மலையாளம் மற்றும் கன்னடம் ஆகிய பல மொழிகளில் பாடியுள்ளார். பாய்ஸ் படத்தில் அவர் பாடிய "எனக்கொரு கெர்ல்பிரண்ட் வேணுமடா" என்ற பாடலும் கஜினியில் "ஒரு மாலை" பாடலும் பெருவெற்றி கண்டன. தெலுங்கு திரையுலகிலும் கொத்தபங்காரு லோகம் மற்றும் ஹாப்பிடேஸ் படங்களில் அவரது பாடல்கள் பெரும் வரவேற்பைப் பெற்றன.வாரணம் ஆயிரம் படத்தில் அவர் கானா வகையில் பாடிய "அவ என்ன" என்ற பாடலும் பெரும் வரவேற்பைப் பெற்றுள்ளது. இந்தி மொழிமாற்றம் செய்து வெளியான கஜினி படத்தில் அவர் பாடிய "பெக்கா" பாடல் மூலம் உலகளவில் அறியப்பட்டார்.
மேலும் பார்க்க
பகுப்பு:இந்தியத் திரைப்படப் பாடகர்கள்‎ பகுப்பு:1980 பிறப்புகள் பகுப்பு:வாழும் நபர்கள் பகுப்பு:தென்னிந்திய பிலிம்பேர் விருதுகளை வென்றவர்கள் பகுப்பு:தமிழ்த் திரைப்படப் பின்னணிப் பாடகர்கள் பகுப்பு:சென்னைப் பாடகர்கள்
இயேசுவின் புதுமைகள்
இயேசுவின் புதுமைகள் அல்லது இயேசுவின் அரும் அடையாளங்கள் பல விவிலியத்தின் நான்கு நற்செய்தி நூல்களில் எழுதப்பட்டுள்ள நிகழ்வுகளாகும். இவை நோய்களை சுகப்படுத்தல், இயற்கையின் மீதான அதிகாரம், இறந்தோரை உயிர்ப்பித்தல், பேய்களை விரட்டல், வலு குறைந்தவர்களை சீர் செய்தல் என பொதுவாக வகைப்படுத்தலாம். பெரும்பான்மையான கிறிஸ்தவர்கள் இப்புதுமைகளை உண்மை நிகழ்வுகளாக நம்பினாலும், சில புதுமைவாத கிறிஸ்தவர்கள் இவை படிப்பினைக்காக கூறப்பட்ட கதைகள் என்கின்றனர்.
ஒத்தமை நற்செய்தி நூல்களில் இயேசு தன் அதிகாரத்தை நிருவ மட்டும் புதுமைகள் செய்ய மறுப்பதாக விவரிக்கப்படுள்ளது. யோவான் நற்செய்தி, தண்ணீரைத் திராட்சை இரசமாய் மாறியது முதல் இறந்த இலாசரை உயிர்ப்பித்தது வரை ஏழு புதுமைகள் குறிக்கப்பட்டுள்ளன.
இசுலாமியர்கள் திருக்குர்ஆனில் கூறப்பட்டுள்ள இயேசுவின் புதுமைகளை நம்புகின்றனர்.
மேற்கோள்கள்
பகுப்பு:இயேசு பகுப்பு:கிறித்தவ அற்புதங்கள் பகுப்பு:இயேசுவின் அரும் அடையாளங்கள்
என். என். காக்காடு
நாராயணன் நம்பூதிரி கக்காடு ( നാരായണൻ നമ്പൂതിരി കക്കാട്) (14 ஜூலை 1927  - 6 ஜனவரி 1987), பொதுவாக என்.என். கக்காடு என்று அழைக்கப்படும் இவர் மலையாள மொழியின் இந்தியக் கவிஞர் ஆவார். சபலமே யாத்ரா, பத்தலதிண்டே முழக்கம் மற்றும் சங்கதம் போன்ற படைப்புகளுக்குப் பெயர் பெற்ற இவர் சமசுகிருத அறிஞராகவும் இருந்துள்ளார். ஓவியம் மற்றும் இசையில் தேர்ச்சி பெற்றவர் என்றும் அறியப்படுகிறது. ஒடக்குழல் விருது, ஆசான் சமாரக கவிதா புரஸ்காரம், கவிதைக்கான கேரள சாகித்ய அகாடமி விருது மற்றும் வயலார் விருது உள்ளிட்ட பல விருதுகளைப் பெற்றுள்ளார்.
வெங்கட் பிரபு
வெங்கட் குமார் கங்கை அமரன்(பிறப்பு: நவம்பர் 7, 1975), வெங்கட் பிரபு என்ற பெயர் மூலம் அறியப்படுகிறார். இவர் ஒரு தமிழ்த் திரைப்பட நடிகர், திரைப்பட இயக்குநர், பின்னணிப் பாடகர், திரைக்கதை ஆசிரியர் ஆவார். இவர் இசையமைப்பாளர் கங்கை அமரனின் மகன். தனது கல்வியை முடித்த பின்னர், அவர் ஒரு நடிப்பு வாழ்க்கையைத் தொடங்கினார், அவரது முதல் மூன்று முயற்சிகள் அவரை ஒரு நட்சத்திர வேடத்தில் நடிக்க வைத்தது, திரைப்படங்களை வெளியிடத் தவறிவிட்டன, அதைத் தொடர்ந்து அவர் கதாபாத்திர வேடங்களில் தோன்றத் தொடங்கினார். கோடைக்கால வெற்றியான சென்னை 600028 (2007) உடன் இயக்குனராக மாறியபோது முதல்முறையாக அவர் கவனத்தை ஈர்த்தார். அவர் தனது அடுத்தடுத்த இயக்கிய திரைப்படங்களான சரோஜா (2008) மூலம் மேலும் வணிக வெற்றிகளைப் பெற்றார் ,கோவா (2010), மங்கத்தா (2011), பிரியாணி (2013) மற்றும் மாஸ் மசிலாமணி (2015). இவரது தந்தை கங்கை அமரன் திரைப்பட இயக்குனர் மற்றும் இசை இயக்குனர் மற்றும் பாடலாசிரியர் ஆவார்.
என். என். காக்காடு
சுயசரிதை
கக்காடு 1927 ஜூலை 14 ஆம் தேதி தென்னிந்திய மாநிலமான கேரளாவின் கோழிக்கோடு மாவட்டத்தின் அவிதனல்லூரில், கக்காடு வலிய நாராயணன் நம்பூதிரி மற்றும் தேவகி அந்தர்ஜனம் ஆகியோருக்கு ஒரு மரபுவழி பிராமண குடும்பத்தில் பிறந்தார். இவரது ஆரம்பக் கல்வி சமசுகிருதத்தில் பாரம்பரிய முறையில் இருந்தது. மேலும் ஓவியம், பாரம்பரிய இசை மற்றும் புல்லாங்குழல் ஆகியவற்றையும் பயின்றார். 16 வயதில்தான், அவர் தனது முறையான கல்வியைத் தொடங்க முடிந்தது. முதலில் 6 ஆம் வகுப்பிலும் பின்னர் 1943 ஆம் ஆண்டில், கோழிக்கோடு சாமோரியன் உயர்நிலைப் பள்ளியில் 7 ஆம் வகுப்பிலும் சேர்ந்தார். இரண்டு ஆண்டுகளுக்குப் பிறகு, விவேகோதயம் உயர்நிலைப் பள்ளிக்குச் சென்று, அங்கிருந்து பள்ளிப்படிப்பை முடித்து, 1948 இல் சிறீ கேரள வர்மா கல்லூரியில் சேர்ந்தார். அங்கு தனது இலக்கியத் திறனை வளர்த்துக் கொள்ள பிரபல கவிஞரும் அறிஞருமான என்வி கிருஷ்ணவாரியரின் கீழ் படிக்க வாய்ப்பு கிடைத்தது. பி.ஓ.எல் பட்டப்படிப்பை முடித்த பிறகு, இவர் நடுவண்ணூர் உயர்நிலைப் பள்ளியில் ஆசிரியராக தனது வாழ்க்கையைத் தொடங்கினார். ஆனால் கோழிக்கோட்டில் உள்ள ஒரு தனிப் பயிற்சி கல்லூரிக்குச் செல்ல பள்ளி நிர்வாகத்துடன் ஏற்பட்ட தகராறைத் தொடர்ந்து இவர் பதவி துறந்ததால் அவரது பதவிக்காலம் அங்கு குறுகிய காலமே இருந்தது. பின்னர், அகில இந்திய வானொலியின் கோழிக்கோடு நிலையத்தில் ஒரு கதை எழுத்தாளராக சேர்ந்து பணியாற்றினார். 1985 ஆம் ஆண்டில் ஒரு தயாரிப்பாளராக தனது தொழில் வாழ்க்கையில் ஓய்வு பெற்றார்.
வெங்கட் பிரபு
ஆரம்பகால வாழ்க்கை மற்றும் தொழில்
இந்தியா திரும்பியதைத் தொடர்ந்து, பிரபுதனது உறவினர்களான யுவன் சங்கர் ராஜா மற்றும் கார்த்திக் ராஜா ஆகியோரால் டெமோக்களுக்காகப் பாடத் தொடங்கினார். மற்றும் திரைப்படத் துறையில் பின்னணி பாடகராக தனது வாழ்க்கையைத் தொடங்கினார். 1996 ஆம் ஆண்டில், அவர், அவரது சகோதரர் பிரேம்ஜி அமரன் அவரது பால்ய நண்பர் எஸ்.பி.பி. சரண் அடுத்த தலைமுறை என்று ஒரு இசைக் குழு, அமைக்க மேலும் பங்கேற்றிருந்த யுகேந்திரன் மற்றும் தமன் உறுப்பினர்களாக அறிவித்தனர், பல்வேறு மேடை நிகழ்ச்சிகள் செய்தார். அடுத்த ஆண்டு, பூஞ்சோலை என்றபடத்தில் சங்கீதாவுக்கு ஜோடியாக பிரபு முக்கிய கதாபாத்திரத்தில் நடித்தார் அவரது தந்தை கங்கை அமரன் இயக்கியது, ஆனால் படம் நடுப்பகுதியில் தயாரிப்பில் ரத்து செய்யப்பட்டது மற்றும் 2000 களின் பிற்பகுதியில் படத்தை புதுப்பித்து வெளியிடுவதற்கான முயற்சிகள் தோல்வியடைந்தன.
என். என். காக்காடு
சுயசரிதை
கக்காடு ஸ்ரீதேவி என்பவரை மணந்தார். இவர்கள் திருமணம் 1955 ஏப்ரல் 25, அன்று நடைபெற்றது. இவர், 1987 சனவரி 6 அன்று தனது 59 வயதில் புற்றுநோயால் இறந்தார்.
வெங்கட் பிரபு
ஆரம்பகால வாழ்க்கை மற்றும் தொழில்
பிரபு தனது நண்பர்கள் எஸ்.பி.பி சரண் மற்றும் யுகேந்திரனுடன் இணைந்து மேலும் இரண்டு முயற்சிகளில் நடித்தார். வான்டட், பிரேம்ஜி இயக்கியது மற்றும் அகத்தியன் 'ங்கள் காதல் சாம்ராஜ்யம், அதே வெளியிடத் தவறுவது இருவரும். வெங்கட் பிரபு பின்னர் கட்டுரை துணை வேடங்களில் அணுகப்பட்டார், ஏப்ரல் மாதத்தில் (2002) அவரது முதல் வெளியீடாக அமைந்தது. ஏறக்குறைய பத்து படங்களில் அவர் கதாபாத்திர வேடங்களில் நடித்தார், இதில் குறிப்பிடத்தக்கவை என். லிங்குசாமி' இயக்கத்தில் அஜித் குமார் நடித்த ஜி, மற்றும் பேரரசு -இயக்கத்தில் விஜய் முன்னணி பாத்திரத்தில் நடித்த சிவகாசி. 2008 ஆம் ஆண்டில் அவர் சீமான் இயக்கத்தில் வாழ்த்துகள் திரைப்படத்தில் மாதவனின் தனது கடைசி வரவு தோற்றத்தில். சமுத்திரக்கனி இயக்குனராக அறிமுகமான உன்னைச் சரணடைந்தேன் மற்றும் ஞாபகம் வருதே (2007) ஆகிய படங்களிலும் அவர் முக்கிய கதாபாத்திரங்களில் நடித்தார்.
சென்னை 600028 மற்றும் எதிர்காலம்
2007 ஆம் ஆண்டில், எஸ். பி. பி. சரண் தயாரித்த விளையாட்டு நகைச்சுவை படமான சென்னை 600028 உடன் வெங்கட் பிரபு திரைப்பட இயக்கத்தில் இறங்கினார், இது சென்னையில் ஒரு புறநகர் பகுதியிலிருந்து ஒரு தெரு கிரிக்கெட் அணியைச் சுற்றி வந்தது, அதன் வீரர்கள் அவரது சகோதரர் பிரேம்ஜி உட்பட 11 புதுமுகங்களால் சித்தரிக்கப்பட்டனர். இந்த படம் ஒரு ஸ்லீப்பர் வெற்றியாக உருவெடுத்தது, அதிக விமர்சனங்களைப் பெற்றதுடன் வெற்றி பெற்றது. இது முன்னணி நடிகர்கள் பிரபலமடைய வழிவகுத்தது. அவர் அடுத்து நகைச்சுவை த்ரில்லர் படமான சரோஜா (2008) ஐ இயக்கியுள்ளார், இந்த தலைப்பு சென்னை 600028, இலிருந்து ஒரு வெற்றி எண்ணிலிருந்து பெறப்பட்டது.இதில் சரண் மற்றும் பிரேம்ஜி உள்ளிட்ட ஒரு குழும நடிகர்களும் இடம்பெற்றிருந்தனர். இந்த படம் நான்கு இளைஞர்களின் பயணத்தைத் தொடர்ந்து, பிரதான சாலையிலிருந்து திசை திருப்பி, ஒரு கடத்தல் கும்பலின் கைகளில் இறங்கியது; இது விமர்சகர்களிடமிருந்தும் பாக்ஸ் ஆபிஸிலிருந்தும் நேர்மறையான பதிலைப் பெற்றது. கோவா (2010) என்ற முழு நீள நகைச்சுவைத் திரைப்படத்துடன் அவர் அதைத் தொடர்ந்தார், இது கலவையான பதிலைப் பெற்றது மற்றும் பாக்ஸ் ஆபிஸில் மிகவும் சிறப்பாக செயல்பட்டது. 2011 ஆம் ஆண்டில், அவர் இன்றுவரை தனது மிகப்பெரிய திட்டமான ஆக்ஷன் த்ரில்லர் மங்காத்தாவை இயக்கியுள்ளார், இதில் அஜித் குமார் முக்கிய கதாபாத்திரத்தில் நடித்தார், அந்த ஆண்டில் மங்காத்தா மிகப்பெரிய பிளாக்பஸ்டர் ஆகும்.
என். என். காக்காடு
ஆளுமை
அவர் தனது பள்ளி நாட்களிலேயே கவிதைகளை எழுதத் தொடங்கினார். அவரது வெளியிடப்பட்ட முதல் படைப்பான சலப கீதம் 1957இல் வெளிவந்தது. இதன் பின்னர் மேலும் பத்து கவிதை புத்தகங்களையும் மூன்று கட்டுரைத் தொகுப்புகளையும் வெளியிட்டார். மலையாளத்தில் புதுமைக் கவிதைகளின் முன்னோடியாகவும், மலையாள இலக்கியத்தில் நவீனத்துவ இயக்கத்தின் நிறுவனர்களில் ஒருவராகவும் பல விமர்சகர்களால் இவர் கருதப்படுகிறார். 1960களின் முற்பகுதியில் மாத்ருபூமி வார இதழில் வெளியிடப்பட்ட கன்வான் மற்றும் ஆயிரத்து தொள்ளாயிரத்து அறுபத்து மூன்று என்ற கவிதை எலியட்டின் செல்வாக்கை வெளிப்படுத்தியது. மேலும், இவரை ஒரு நவீன கவிஞராக நிறுவியது. சபலமே யாத்ரா என்ற படைப்பு அவருக்கு பல விருதுகளைப் பெற்றுத் தந்தது. பலராலும் ஏற்றுக்கொள்ளப்பட்ட இந்த இவரது மகத்தான படைப்பு 1985 இல் வெளியிடப்பட்டது. அவரது இரண்டு படைப்புகள், நாடன் சிந்துகள் மற்றும் பக்கலருத்திக்கு முன்பு ஆகியவை அவரது மரணத்திற்குப் பிறகு வெளியிடப்பட்டன.
வெங்கட் பிரபு
சென்னை 600028 மற்றும் எதிர்காலம்
அவரது அடுத்த திட்டமான பிரியாணி (2013), கார்த்தி மற்றும் ஹன்சிகா மோத்வானி ஆகியோர் முக்கிய வேடங்களில் நடித்தனர்.
என். என். காக்காடு
ஆளுமை
கக்காடு அரசியலிலும் ஈடுபட்டுள்ளார்.இந்திய தேசிய காங்கிரசின் உறுப்பினராகத் தொடங்கி, பின்னர், இந்திய பொதுவுடமைக் கட்சிக்கு நகர்ந்தார். இவர் கம்யூனிஸ்ட் பதாகையின் கீழ் பாலுசேரியிலிருந்து மலபார் மாவட்ட வாரியத் தேர்தலில் போட்டியிட்டு தோல்வியுற்றார். அகில இந்திய வானொலி பணியாளர்கள் சங்கத்தின் அலுவலக பொறுப்பாளராக இருந்தார். கேரள சாகித்ய அகாதமி, கேரள சாகித்ய சமிதி, வல்லத்தோல் வித்யாபீடம், சாகித்ய பிரவர்தக சககாரண சங்கம் ஆகிய சபைகளிலும் இருந்ந்தார்.
விருதுகள் மற்றும் கௌரவங்கள்
கக்காடு 1985 ஆம் ஆண்டில் சபலமே யாத்ரா என்ற படைப்பிற்காக ஒடக்குழல் விருதைப் பெற்றார். அதே ஆண்டு கவிதா என்ற கவிதைத் தொகுப்பிற்கான செருகாடு விருதும் கிடைத்தது. கேரள சாகித்ய அகாதமி 1986 ஆம் ஆண்டில் கவிதைக்கான வருடாந்திர விருதுக்கு சபலமே யாத்ராவைத் தேர்ந்தெடுத்தது. மேலும் அவர் 1986 ஆம் ஆண்டில் மேலும் ஒரு விருதைப் பெற்றார் வயலார் விருது, சபலமே யாத்ரா மீண்டும் அவருக்கு மரியாதையை பெற்றுத் தந்தது. மூன்று ஆண்டுகளுக்குப் பிறகு, 1989 ஆம் ஆண்டு ஆசான் சமாரக கவிதா புரஸ்காரத்தை மரணத்திற்குப் பின் கௌரவமாகப் பெற்றார்.
வெளி இணைப்புகள்
பகுப்பு:கோழிக்கோடு மாவட்ட நபர்கள் பகுப்பு:1987 இறப்புகள் பகுப்பு:1927 பிறப்புகள் பகுப்பு:மலையாள எழுத்தாளர்கள் பகுப்பு:மலையாள நபர்கள் பகுப்பு:சாகித்திய அகாதமி விருது பெற்றோர்
வெங்கட் பிரபு
சென்னை 600028 மற்றும் எதிர்காலம்
2007 ஆம் ஆண்டு பிளாக்பஸ்டர் சென்னை 600028 இன் தொடர்ச்சியான சென்னை 600028 II ஐ இயக்கியுள்ளார், மேலும் இது 9 டிசம்பர் 2016 அன்று நேர்மறையான விமர்சனங்களுக்கு வெளியிடப்பட்டது. அவரது அடுத்த இயக்குனருக்கு பார்ட்டி (2020 படம்) என்று பெயரிடப்பட்டுள்ளது, இதில் சத்தியராஜ், நாசர் , ரம்யா கிருஷ்ணன், ரெஜினா முக்கிய வேடங்களில் நடிக்கின்றனர், தயாரிப்பாளர் டி.சிவா. படத்தின் பாடல்களுக்கு இசையமைக்க வெங்கட் பிரபு தனது உறவினர் யுவன் சங்கர் ராஜாவுடன் ஒத்துழைக்காதது இதுவே முதல் முறையாகும், அதற்கு பதிலாக அவரது சகோதரர் பிரேம்ஜி அமரனுடன் மாற்றப்படுகிறார். ஜிஎஸ்டி மற்றும் கோவிட் -19 காரணமாக பல தாமதங்களுக்குப் பிறகு, செப்டம்பரில் வெளியிடப்படும் என்று கூறப்படுகிறது 2020. வெங்கட் தற்போது சிலம்பரசன் & பிரேம்ஜி அமரன் ஆகியோர் முக்கிய வேடங்களில் நடித்த மாநாடு என்ற அதிரடி-அரசியல் திரில்லர் நாடகத்தின் படப்பிடிப்பில் இருக்கும்போது, எஸ்.ஜே.சூர்யா எதிர்மறை வேடத்தில் நடிப்பார். இது ஆகஸ்ட் 2021 இல் வெளியிடப்படும் என்று கூறப்படுகிறது. வெங்கட் மங்காத்தா தொடரின் ஸ்கிரிப்டையும் முடித்துக்கொண்டிருக்கும்போது, இது அவரது கேரியரின் அதிக பட்ஜெட்டாகவும், எதிர்பார்க்கப்பட வேண்டிய திட்டமாகவும் இருக்கும்.
தனிப்பட்ட வாழ்க்கை
வெங்கட் பிரபு இயக்குனர் இசை-இயக்குனர் மற்றும் பாடலாசிரியர் கங்கை அமரனின் மகனும், நடிகர், பாடகர் மற்றும் இசை இயக்குனர் பிரேம்ஜி அமரனின் மூத்த சகோதரரும் ஆவார். அவரது பெரியப்பா இசை இயக்குனர் இளையராஜா மற்றும் அவரது உறவினர்கள் இசை அமைப்பாளர்கள் யுவன் சங்கர் ராஜா, கார்த்திக் ராஜா மற்றும் பாடகர் பவதாரிணி. பிரபுவின் முதல் இயக்கமான சென்னை 600028 இன் தயாரிப்பாளரான எஸ். பி. பி. சரண் அவரது மிக நெருங்கிய நண்பர், அவர்கள் இருவரும் பல திட்டங்களில் இணைந்து பணியாற்றியுள்ளனர்.
சென்னையில் உள்ள செயின்ட் பேட் பள்ளியில் தனது பள்ளிப்படிப்பை முடித்தார். செப்டம்பர் 10, 2001 அன்று, வெங்கட் பிரபு நடன ஆசிரியர் கே.ஜே. சரசாவின் மகள் ராஜலட்சுமியை மணந்தார், இப்போது சிவானி என்ற மகள் உள்ளார். சிவானி ஏற்கனவே 5 வயதாக இருந்தபோது தைய் ஆல்பத்திற்காக ஒரு பாடலைப் பாடியுள்ளார்.
மேற்கோள்கள்
பகுப்பு:தமிழ்த் திரைப்பட இயக்குநர்கள் பகுப்பு:தமிழ்த் திரைப்பட நடிகர்கள் பகுப்பு:1975 பிறப்புகள் பகுப்பு:வாழும் நபர்கள் பகுப்பு:சென்னை நடிகர்கள் பகுப்பு:சென்னை திரைப்பட இயக்குனர்கள் பகுப்பு:சென்னைப் பாடகர்கள் பகுப்பு:தமிழ்த் திரைப்படப் பின்னணிப் பாடகர்கள்
சுண்டங்குறிச்சி ஊராட்சி
சுண்டங்குறிச்சி ஊராட்சி (Sundankuruchi Gram Panchayat), தமிழ்நாட்டின் தென்காசி மாவட்டத்தில் உள்ள மேலநீலிதநல்லூர் ஊராட்சி ஒன்றியத்தில் அமைந்துள்ளது. இந்த ஊராட்சி, சங்கரன்கோவில் சட்டமன்றத் தொகுதிக்கும் தென்காசி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2100 ஆகும். இவர்களில் பெண்கள் 1051 பேரும் ஆண்கள் 1049 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:தென்காசி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
எழுத்துறுதி வழங்கல்
எழுத்துறுதி வழங்கல் என்பது பெரிய நிதி சேவை வழங்குநரால் (வங்கி, காப்பீட்டாளர், முதலீட்டு நிறுவனம்), ஒரு நுகர்வோர் அந்நிறுவனத்தின் தயாரிப்புகளை (சமப்பங்கு மூலதனம், காப்பீடு, அடமானக் கடன் அல்லது கடன்) வாங்குவதற்குள்ள அவரது தகுதியை மதிப்பீடு செய்யப் பயன்படுத்தும் செயலைக் குறிக்கிறது. இந்தப் பெயர் லாய்ட்ஸ் ஆஃப் லண்டன் காப்பீட்டுச் சந்தையிலிருந்து வந்துள்ளது. கொடுக்கப்பட்ட ஒரு துணிகர முதலீடுகளின் (வரலாற்று ரீதியாக ஒரு கப்பல் மூழ்கிப் போகும் ஆபத்துக்களின் தொடர்புடைய ஒரு கடல் பிரயாணம்) மீதான சில ஆபத்துகளை, பிரீமியத் தொகைக்கு மாற்றாக ஏற்றுக்கொள்ளும் நிதி வங்கியியலாளர்கள், இந்தத் தேவைக்காக உருவாக்கப்பட்ட லாயிட்ஸ் சீட்டில் எழுதப்பட்ட இடர் தகவலுக்குக் கீழே தங்கள் பெயர்களை துல்லியமாக எழுதுவர்.
இடர், பிரத்யேகத் தன்மை மற்றும் வெகுமதி
எழுத்துறுதி ஒப்பந்தம் உருவானவுடன், அதன்கீழ் வரக்கூடிய கடனீடுகளை விற்கப்படக்கூடிய இடரையும், எதிர்காலத்தில் அதன் புத்தகங்கள் விரும்பத்தக்க வகையில் விற்கப்படக்கூடிய காலம் வரும்வரை அவற்றை அவற்றின் புத்தகத்தில் வைத்திருப்பதற்கான செலவுகளையும் எழுத்துறுதி வழங்குபவர் ஏற்றுக்கொள்கிறார்.
அந்த நிதிக் கருவி விரும்பத்தக்கதாக இருப்பின், எழுத்துறுதி வழங்குபவரும் கடனீடுகள் வழங்குபவரும் ஒரு வெளிப்படையான ஒப்பந்தம் செய்துகொள்ளலாம். வழங்குபவருக்கு வெளிப்படையாக வழங்கப்படும் அதிக விலை அல்லது பிற விரும்பத்தக்க வரையறைகளுக்கு பரிமாற்றமாக, எழுத்துறுதி வழங்குபவரை கடனீடுகள் நிதிக் கருவியின் தொடக்க விற்பனைக்கான பிரத்யேக முகவராக்க வழங்குபவர் ஒப்புக்கொள்ளலாம். அதாவது மூன்றாம் தரப்பு வாங்குபவர்கள் வழங்குபவரை நேரடியாக வாங்கக்கோரி அணுகலாம் என்றாலும், வழங்குபவர் பிரத்யேகமாக எழுத்துறுதி வழங்குபவர் மூலமாக விற்கவே ஒப்புக்கொள்கிறார்.
சுருக்கமாக, கடனீடுகள் வழங்குபவர் வெளிப்படையாக ரொக்கம், எழுத்துறுதி வழங்குபவரின் தொடர்புகள் மற்றும் தொடர்பு அம்சங்களுக்கான அணுகல் ஆகியவற்றைப் பெறுகிறார், மேலும் கடனீடுகளை சிறந்த விலைக்கு விற்க முடியாது போகும் சந்தை ஆபத்திலிருந்து பாதுகாக்கப்பட்டுள்ளார். எழுத்துறுதி வழங்குபவர் உயர்த்தப்பட்ட விலையிலிருந்து சிறந்த இலாபத்தையும் அதனுடன் பிரத்யேக விற்பனை ஒப்பந்தங்களையும் பெறும் சாத்தியமும் உள்ளது.
கடனீடுகள் சந்தை விலையை விட குறிப்பிடுமளவு குறைவாக விலையிடப்பட்டிருந்தால் (உண்மையில் பெரும்பாலும் சுங்கம்), எழுத்துறுதி வழங்குபவரும் இறுதி வாடிக்கையாளர்களுக்கு உடனடி இலாபத்தை வழங்குவதன் மூலம் சக்தி வாய்ந்த இறுதிப் பயனர்களைப் பெறுகிறார் (ஃப்ளிப்பிங் என்பதைக் காண்க), அது ஒரு மறு ஈடாக இருக்கலாம். வழக்கமாக எழுத்துறுதி வழங்குபவருக்கு சந்தை ஆபத்தை ஏற்றுக்கொள்வதற்காக வழங்கப்படும் வெகுமதி என விளக்கப்படும் இந்த நடைமுறை, டாட் காம் குமிழியின் போது ஃப்ராங்க் க்வேட்ரன் (Frank Quattrone) சூடான IPO பங்குகளை நிர்வகிப்பதில் முறைகேடாக நடந்துகொண்டது எனக் கூறப்பட்டதைப் போன்று, நெறி பிறழ்ந்த செயல் என சில நேரங்களில் விமர்சிக்கப்பட்டுள்ளது.
கடனீடுகள் எழுத்துறுதி வழங்கல்
கடனீடுகள் எழுத்துறுதி வழங்கல் என்பது, முதலீட்டு வங்கிகள், கடனீடுகளை (சமப்பங்கு மற்றும் கடன் மூலதனம் ஆகிய இரண்டும்) வழங்கும் கூட்டக நிறுவனங்கள் சார்பாக முதலீட்டாளர்களிடமிருந்து முதலீட்டு மூலதனத்தையும் மற்றும் அரசாங்கத்தின் கடனீடுகளைத் திரட்டப் பயன்படுத்தும் செயலாக்கத்தைக் குறிக்கிறது.
இது பங்குகள் அல்லது பத்திரங்கள் போன்ற புதிதாக வழங்கப்பட்ட கடனீடுகளை முதலீட்டாளர்களுக்கு விற்கும் ஒரு வழியாகும். வங்கிகளின் கூட்டுக் குழு (லீட்-மேலாளர்கள்) இந்தப் பரிவர்த்தனைக்கான எழுத்துறுதி வழங்குகின்றன, அதாவது கடனீடுகளை விநியோகம் செய்யும் ஆபத்தை அவை ஏற்றுக்கொள்கின்றன. அவர்களால் போதிய முதலீட்டாளர்களைக் கண்டறிய முடியாவிட்டால், மீதமுள்ள கடனீடுகளை அவர்களே வைத்துக்கொள்ள வேண்டும். எழுத்துறுதி வழங்குபவர்கள், அவர்கள் வழங்குபவருக்கு செலுத்தும் தொகைக்கும் முதலீட்டாளர்களிடமிருந்து அல்லது வழங்கலின் சில பகுதிகளைப் பெறும் தரகு முகவர்களிடமிருந்து அவர்கள் பெறும் தொகைக்கும் உள்ள விலை வேறுபாட்டிலிருந்து ("எழுத்துறுதிப் பரவல்") வருவாயைப் பெறுகின்றனர்.
வங்கி எழுத்துறுதி
வங்கியியலில், எழுத்துறுதி என்பது ஒரு கடனை வழங்குவதற்கு முன்னதாகச் செயலாக்கப்படும் விவரமான வரவுப் பகுப்பாய்வாகும். அது பணி வரலாறு, ஊதியம் மற்றும் நிதி அறிக்கைகள் போன்று, கடன் பெறுபவரால் வழங்கப்பட்ட வரவுத் தகவல்களை அடிப்படையாகக் கொண்டது. மேலும் கடன் அறிக்கையில் விவரமாகக் கிடைக்கும் கடன் பெறுபவரின் கடன் வரலாறு போன்ற பொதுவாகக் கிடைக்கும் தகவல்கள் மற்றும் கடன் பெறுபவரின் கடன் தேவைகள் மற்றும் கடன் அடைக்கும் திறன் ஆகியவற்றைப் பற்றிய கடன் வழங்குபவரின் மதிப்பீடு ஆகியவற்றையும் அடிப்படையாகக் கொண்டதாகும். எழுத்துறுதி வழங்கல் என்பது கூட்டக நிறுவனப் பத்திரங்கள், வணிகப் பத்திரங்கள், அரசாங்கக் கடனீடுகள், வணிக வங்கி அல்லது டீலர் வங்கி ஆகியவை தமது கணக்குக்காக அல்லது முதலீட்டாளர்களுக்கு மறுவிற்பனைச் செய்வதற்காக வழங்கும் முனிசிப்பல் பொதுக் கடன் பத்திரங்கள் ஆகியவற்றை வாங்குவதையும் குறிக்கும். கூட்டக நிறுவன கடனீடுகளின் வங்கி எழுத்துறுதியானது தனிப்பட்ட கையகப்படுத்தல் நிறுவன இணை அமைப்புகளின் மூலமாக மேற்கொள்ளப்படுகிறது. அவை கடனீடுகள், இணை நிறுவனங்கள் அல்லது பிரிவு 20 இணை நிறுவனங்கள் என அழைக்கப்படுகின்றன.
காப்பீட்டு எழுத்துறுதி
எழுத்துறுதி வழங்கல் என்பது காப்பீட்டையும் குறிக்கலாம்; காப்பீட்டு எழுத்துறுதி வழங்குபவர்கள் ஆபத்து மற்றும் சாத்தியக்கூறுள்ள கிளையண்டுகளின் கிடைக்கும் தன்மையையும் மதிப்பீடு செய்கின்றனர். அவர்கள் கிளையண்டுக்கு எவ்வளவு காப்பீட்டு வரம்பு வழங்கப்பட வேண்டும், அவர்கள் அதற்கு எவ்வளவு பணம் செலுத்த வேண்டும் அல்லது ஆபத்தை ஏற்று அவர்களை எப்போது காக்க வேண்டும் என்பதையெல்லாம் முடிவு செய்கின்றனர். எழுத்துறுதி வழங்கலில் ஆபத்துக்குட்படுதல் வரம்பை அளவிடுதல் மற்றும் அந்த ஆபத்திலிருந்து காப்பதற்காக வசூலிக்கப்பட வேண்டிய பிரீமியம் ஆகியவற்றை நிர்ணயித்தல் ஆகியவை அடங்கும். காப்பீட்டு நிறுவன பணத்திற்கு ஈடாக வணிகத்தை "எழுதுதல்" மற்றும் இழப்பை உண்டாக்கலாம் என அவர்கள் கருதும் ஆபத்துகளிலிருந்து நிறுவனத்தின் வணிகப் புத்தகத்தைக் காப்பது ஆகியவை எழுத்துறுதி வழங்குபவரின் செயல்பாடுகளாகும். எளிதாகக் கூறுவதானால், அது காப்பீட்டு பாலிசிகளை வழங்கும் ஒரு செயலாகும்.
ஒவ்வொரு காப்பீட்டு நிறுவனமும், ஓர் ஆபத்தை அந்த நிறுவனம் ஏற்கலாமா அல்லது கூடாதா என்பதை எழுத்துறுதி வழங்குபவர் நிர்ணயிக்க உதவியாக இருக்கும் வகையில், அதற்கென எழுத்துறுதி வழங்கல் வழிகாட்டல்களைக் கொண்டுள்ளன. ஒரு காப்பீட்டு விண்ணப்பதாரரின் ஆபத்தை மதிப்பீடு செய்யப் பயன்படும் தகவல்கள் சம்பந்தப்பட்ட காப்பீட்டு வரம்பைப் பொறுத்து அமையும். எடுத்துக்காட்டுக்கு, வாகனக் காப்பீட்டு வரம்புக்கான எழுத்துறுதி வழங்கலில் ஒரு நபரின் வாகன ஓட்டல் வரலாறு மிகவும் முக்கியமானதாகும். ஆயுள் அல்லது உடல்நலக் காப்பீட்டு எழுத்துறுதி வழங்கல் செயலாக்கத்தின் ஒரு பகுதியாக, ஒரு விண்ணப்பதாரரின் உடல்நல நிலையைக் குறித்து ஆய்வு செய்ய மருத்துவ எழுத்துறுதி வழங்கல் பயன்படுத்தப்படலாம் (வயது மற்றும் பணி போன்ற பிற காரணிகளையும் கருத்தில் கொள்ள வேண்டியது அவசியமாகும்). ஆபத்துகளை வகைப்படுத்த காப்பீடுதாரர்கள் பயன்படுத்தும் காரணிகள் இலக்கு சார்ந்தவையாக இருக்க வேண்டும், மேலும் காப்பீட்டு வரம்பை வழங்குவதற்கான செலவுடன் தெளிவாக தொடர்புடையனவாக இருக்க வேண்டும், நிர்வகிப்பதற்கு நடைமுறைத் தன்மை கொண்டதாக இருக்க வேண்டும், பொருந்தக்கூடிய சட்டத்துக்கு இணங்கியதாக இருக்க வேண்டும் மற்றும் காப்பீட்டு திட்டத்தின் நீண்ட கால நம்பகத்தன்மையைப் பாதுகாப்பதற்காக வடிவமைக்கப்பட்டதாக இருக்க வேண்டும்.
எழுத்துறுதி வழங்குபவர்கள் ஆபத்தை நிராகரிக்கலாம் அல்லது பிரீமியங்கள் ஏற்றப்பட்ட அல்லது பல்வேறு விலக்கல்கள் குறிப்பிடப்பட்டுள்ள மேற்கோளை வழங்கலாம், அது ஒரு கோரலுக்கு பணம் செலுத்த வேண்டிய சூழ்நிலைகளைத் தடுக்கும். காப்பீட்டுத் தயாரிப்பின் வகையைப் (வணிக வரிசை) பொறுத்து, இந்த விதிமுறைகளை குறியீடாக்கம் செய்ய காப்பீட்டு நிறுவனங்கள் தானியங்கு எழுத்துறுதி முறைகளைப் பயன்படுத்துகின்றன, மேலும் மேற்கோள்கள் மற்றும் காப்பீடு வழங்கல் ஆகிய செயலாக்கங்களிலுள்ள மனித சிரத்தையின் அளவைக் குறைக்கின்றன. இது குறிப்பாக, குறிப்பிட்ட எளிய ஆயுள் அல்லது தனிநபர் காப்பீட்டு வரிசைகளுக்குப் (வாகன, இல்ல உரிமையாளர்கள்) பொருந்தும்.
ஐரோப்பிய ஒன்றியத்தில் எழுத்துறுதி வழங்கல்
சேவைகளுக்கான அணுகலில் பாலின சம உரிமை தொடர்பான ஆணைய வழிகாட்டல் 2004/113/EC ஐத் தொடர்ந்து, ஐரோப்பிய ஒன்றியத்தில் எழுத்துறுதி வழங்கலானது குறிப்பிடத்தக்க அளவு மாற்றியமைக்கப்பட்டது, குறிப்பாக மோட்டார்/வாகன காப்பீடுகளில் இது நிகழ்ந்தது. இந்த வழிகாட்டலானது, பாலின அடிப்படையில் எழுதப்பட்ட ஆண் அல்லது பெண்ணுக்கு கிடைக்கக்கூடிய விலைகளிலான வேறுபாட்டைத் தகுதிப்படுத்தும் நடப்பு மற்றும் முழுமையான ஆராய்ச்சியின்றி உள்ள காப்பீடுகளை அனுமதிப்பதில்லை.
வீடு மனை சொத்து எழுத்துறுதி வழங்கல்
வீடு மனை சொத்து மீதான ஒரு கடனின் மதிப்பீட்டில் கடன் பெறுபவரை மதிப்பீடு செய்வதுடன் கூடுதலாகச், சொத்தும் ஆராயப்படுகிறது. எழுத்துறுதி வழங்குபவர்கள் அந்தச் சொத்துக்கு அதனை மீட்கும் அளவுக்கு மதிப்புள்ளதா இல்லையா என்பதைக் கண்டுபிடிக்க கடன் சேவை வரம்பு விகிதத்தைப் பயன்படுத்துகின்றனர்.
தடயவியல் எழுத்துறுதி வழங்கல்
தடயவியல் எழுத்துறுதி வழங்கல் என்பது கடன் வழங்குநர்கள் அடமானத்தில் எதில் தவறு நேர்ந்தது என்பதை நிர்ணயிக்கப் பயன்படுத்தும் "உண்மைக்குப் பிறகான" செயலாக்கமாகும். தடயவியல் எழுத்துறுதி வழங்கல் என்பது, கடன் பெறுபவர்கள் அவர்களின் பற்றுரிமைதாரருடனான மாற்ற நிகழ்வை உருவாக்குவதற்கானத் திறனைக் குறிக்கிறது. அது அவர்களை புதிய கடனுக்காக தகுதிப்படுத்துவதைக் குறிப்பதில்லை. இது வழக்கமாக வீடு மனை தொழிலின் எல்லா அம்சங்களிலும் அனுபவமிக்க நபர்களைக் கொண்ட ஒரு குழுவுடன் பணியமர்த்தப்பட்ட ஓர் எழுத்துறுதி வழங்குபவரால் செய்யப்படுகிறது.
நிதி ஆதரவு எழுத்துறுதி வழங்கல்
எழுத்துறுதி வழங்கல் என்பது ஒரு துணிகர முதலீட்டின் நிதியியல் ஆதரவையும்(ஸ்பான்சர்ஷிப்) குறிக்கலாம், மேலும் அது பொது ஒலிபரப்பில் (பொது தொலைக்காட்சி மற்றும் வானொலி ஆகிய இரண்டிலும்) சேவையின் செயல்பாட்டுக்காக அந்த நிலையத்தின் நிகழ்ச்சியில் ஒரு நிறுவனத்தின் சேவை அல்லது தயாரிப்பைப் பற்றிக் குறிப்பிடுவதற்கு பரிமாற்ற பலனாக வழங்கப்படும் நிதி உதவியை விவரிக்க ஒரு சொல்லாகவும் பயன்படுத்தப்படுகிறது.
தாம்சன் நிதி மாநாடு அட்டவணைகள்
எழுத்துறுதி வழங்கல் செயலானது தாம்சன் நிதி மாநாட்டு அட்டவணைகளில் அறிக்கையிடப்பட்டுள்ளது (எண்கள் $ பில்லியனில்) (அடைப்புக்குறிக்குள் இருப்பது வெளியீடுகளின் எண்ணிக்கை):
ஒட்டுமொத்த கடன், சமப்பங்கு & சமப்பங்கு தொடர்பானவை
கை ஃபிராங்க்ஸ்
கை ஃபிராங்க்ஸ் (Guy Franks , பிறப்பு: செப்டம்பர் 23 1962), இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 16 முதல்தர துடுப்பாட்டப் போட்டிகளிலும், ஆறு ஏ-தர துடுப்பாட்டப் போட்டியிலும் கலந்து கொண்டுள்ளார். 1983-1985 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
கை ஃபிராங்க்ஸ் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 9 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1962 பிறப்புகள் பகுப்பு:லின்கன்சையர் துடுப்பாட்டக்காரர்கள் பகுப்பு:வாழும் நபர்கள் பகுப்பு:ஆங்கிலேயக் குச்சக் காப்பாளர்கள் பகுப்பு:ஆக்சுபோர்டு பல்கலைக்கழகத் துடுப்பாட்டக்காரர்கள்
இலண்டன் சாற்றுரை
இலண்டன் சாற்றுரை (London Declaration) 1949இல் பொதுநலவாய பிரதமர்களின் மாநாட்டில் வெளியிடப்பட்டது. இந்தியா விடுதலை பெற்று குடியாட்சி அரசமைப்பை தழுவியபோதும் பொதுநலவாய நாடுகள் அமைப்பில் தொடர்வது குறித்தான பிரச்சினைகளுக்குத் தீர்வாக இந்த சாற்றுரை வெளியிடப்பட்டது. ஏப்ரல் 28, 1949இல் இலண்டனில் வெளியிடப்பட்ட இந்த சாற்றுரை புதிய பொதுநலவாயத்திற்கு வித்திட்டது. இந்தச் சாற்றுரையில் இரண்டு முதன்மையான முன்னொதுக்கங்கள் இருந்தன: இது மேலாட்சி அரசு முறைகளில் இல்லாத உறுப்பினர்களை சேர்க்கவும் தக்க வைக்கவும் வகை செய்தது; இதனால் குடியரசுகளையும் தனிப்பட்ட முடியாட்சிகளையும் சேர்த்துக் கொள்ள முடிந்தது. மேலும் இம்மாற்றத்தை வெளிப்படுத்தும் வண்ணம் பிரித்தானிய காமன்வெல்த் என்றிருந்த பெயர் காமன்வெல்த் ஆஃப் நேசன்சு என மாற்றப்பட்டது. இச்சாற்றுரை அரசர் ஆறாம் சார்ச்சை பொதுநலவாயத்தின் தலைவராக ஏற்றுக் கொண்டது. அவரது மறைவிற்குப் பின்னர் பொதுநலவாயத் தலைவர்கள் அரசி எலிசபெத் II இப்பொறுப்பை ஏற்க  அங்கீகரித்தனர்.
மேற்சான்றுகள்
பகுப்பு:பொதுநலவாய வரலாறு பகுப்பு:இந்திய வெளியுறவுக் கொள்கை பகுப்பு:1949இல் அரசியல்
திருவாக்குப் புராணம்
திருவாக்குப் புராணம் என்னும் கிறித்தவக் காப்பியத்தை எழுதியவர் கனகசபை என்பவர் ஆவார். இந்நூல் 1853ஆம் ஆண்டு சென்னையில் பதிப்பிக்கப் பெற்றுள்ளது.
நூல் பிரிவுகள்
திருவாக்குப் புராணம் மூன்று காண்டங்களைக் கொண்ட காப்பியமாக அமைக்கப்பட்டுள்ளது. இதில் விவிலிய வரலாறு கவிதை வடிவம் பெறுகிறது.
உள்ளடக்கம்
விவிலியத்தைக் கடவுளின் வாக்காகக் கிறித்தவர்கள் கருதுகிறார்கள். மேலும் மூவொரு கடவுளின் இரண்டாம் ஆள் "வாக்கு" என்றே அழைக்கப்படுகிறார். அவரே இவ்வுலகில் இயேசு கிறித்துவாக மனுவுருக் கொண்டு சிலுவையில் அறையுண்டு இறந்து, சாவினின்று உயிர்பெற்றெழுந்து மனித குலத்தைப் பாவத்தினின்றும் சாவினின்றும் விடுவித்து பேரின்ப வீட்டைத் திறந்துவைத்தார் என்பது கிறித்தவ நம்பிக்கை.
திருவாக்குப் புராணம் கடவுளின் வார்த்தையை எடுத்துரைப்பதால் இப்பெயர் பெற்றது.
ஆதாரம்
இர.ஆரோக்கியசாமி, கிறித்தவ இலக்கிய வரலாறு, கிறித்தவ ஆய்வு மையம், தூய வளனார் தன்னாட்சிக் கல்லூரி, திருச்சிராப்பள்ளி, 2010. (நூல் கிடைக்குமிடம்: பூரண ரீத்தா பதிப்பகம், 1130 பழனியப்பா நகர், 3-வது தெரு, நாஞ்சிக்கோட்டை சாலை, தஞ்சாவூர் - 613006).
பிஜப்பூர் சுல்தானகம்
பிஜப்பூர் சுல்தானகம் (Bijapur Sultanate), தென்னிந்தியாவின் தக்காணப் பகுதியில் தற்கால கர்நாடகா மாநிலத்தின் பிஜப்பூர் நகரத்தை தலைநகரமாகக் கொண்டு, தற்கால வடக்கு கர்நாடகா, தெற்கு மகாராட்டிராப் பகுதிகளை 1490 முதல் 1686 முடிய   ஆண்ட சியா இசுலாமிய சுல்தான்கள் ஆவார். பிஜப்பூர் சுல்தானகத்தை 1490ல் நிறுவியவர் யூசுப் அடில் ஷா ஆவார்.
தலிகோட்டா சண்டை
26 சனவரி 1565 அன்று விசயநகரப் பேரரசிற்கும் பிஜப்பூர் சுல்தான் முதலாம் அடில் ஷா  உள்ளிட்ட தக்காண சுல்தான்களுக்கும் இடையே  தலைகோட்டை எனுமிடத்தில் நடைபெற்ற போரில்  விஜயநகரப் பேரரசர் ராமராயரின் படைகள் தோற்கடிக்கப்பட்டது.
வெளி இணைப்புகள்
பகுப்பு:தென்னிந்திய வரலாறு * பகுப்பு:மகாராட்டிர வரலாறு பகுப்பு:கர்நாடக வரலாறு பகுப்பு:ஆசியாவின் முன்னாள் நாடுகள் பகுப்பு:இசுலாமிய சுல்தானகங்கள்
அபிமன்யு (திரைப்படம்)
பாடல்கள்
பாடல்களை பாபநாசம் சிவன், சுந்தர வாத்தியார், பூமிபாலகதாஸ் ஆகியோர் இயற்றியிருந்தனர்.
வெளி இணைப்புகள்
பகுப்பு:1948 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:எம். ஜி. ஆர். நடித்துள்ள திரைப்படங்கள் பகுப்பு:போர் திரைப்படங்கள் பகுப்பு:இந்து தொன்மவியல் திரைப்படங்கள் பகுப்பு:எம். என். நம்பியார் நடித்த திரைப்படங்கள் பகுப்பு:எஸ். எம். சுப்பையா நாயுடு இசையமைத்த திரைப்படங்கள்
ஒடுக்க-ஏற்ற வேதிவினைகள்
ஆக்சிசனேற்ற மற்றும் ஒடுக்க வினைகள் (reduction-oxidation, சுருக்கமாக Redox) என்பது ஒரு வேதிவினை வகை ஆகும். ஒரு தனிமம் அல்லது சேர்மம், வேதிவினைக்கு உட்படும் போது அதன் எலற்றான் எண்ணிக்கையில் மாறுதல் எற்பட்டால், அவ்வினை ஒடுக்க ஏற்ற வினை ) வகை வேதிவினையாகக் கருதப்படுகிறது. ஆக்சிசனேற்றம் மற்றும் ஒடுக்கம் என்ற இரண்டு வினைகளும் இடம்பெறுகின்ற வேதி வினைகளில் எலக்ட்ரான் மாற்ற செயல்முறை முக்கியமான இரண்டு கோட்பாடுகளைப் பின்பற்றுகிறது. ஆக்சிசனேற்ற நிலையில் மாற்றம் ஏற்படுகின்ற அனைத்து வினைகளும் ஒடுக்க ஏற்ற வினைகள் என்று அழைக்கப்படுகின்றன. பொதுவாக ஒடுக்க ஏற்ற வினைகளில் வேதியியல் இனங்களுக்குள் எலக்ட்ரான் மாற்றம் நிகழ்கிறது. எந்த வேதிப்பொருளில் இருந்து எலக்ட்ரான் பறிக்கப்படுகிறதோ அப்பொருள் ஆக்சிசனேற்றம் அடைந்ததாகவும், எந்த வேதிப்பொருளுடன் எலக்ட்ரான் சேர்க்கப்படுகிறதோ அப்பொருள் ஒடுக்கம் அடைந்ததாகவும் கருதப்படுகிறது. Reduction is the gain of electrons or a decrease in oxidation state by a molecule, atom, or ion.
ஆக்சிசனேற்றம்
ஆரம்ப காலத்தில், ஆக்சிசனுடன் ஒரு தனிமம் வினைபுரிந்து அதன் ஆக்சைடாக மாறுவதே, ஆக்சிசனேற்றம் என்று அழைக்கப்பட்டது. எடுத்துக்காட்டாக, கார்பன்(C) ஆக்சிசனுடன்(O2) வினைபுரிந்து, கார்பன்-டை-ஆக்சைடைத் தரும் வினையில் கார்பன், ஆக்சிசனேற்றம் அடைந்து எலக்ட்ரான்களை ஆக்சிசனுக்கு வழங்குகிறது. இது ஒரு ஆக்சிசனேற்ற வினையாகும்.
பின்னர் ஆக்சிசனை ஒத்த தனிமங்கள் இதே போன்ற வேதி வினையில் ஈடுபடுவது, ஆக்சிசனேற்றம் என்று அழைக்கப்பட்டது. அதன் பின்னர், இப்பெயர் மேலும் பொதுவாக்கப்பட்டு, ஒரு தனிமம் எலக்ட்ரான்களை இழக்கும் எல்லா வேதிவினைகளுமே, 'ஆக்சிசனேற்ற வினைகள்' என்று அழைக்கப்பட்டன.
ஒடுக்கம்
'ஒடுக்கம்' என்ற சொல் எடை குறைதலோடு தொடர்புடையது. அதாவது, முற்காலத்தில், உலேகத்தாதுக்களான, உலோகஆக்சைடுகளிலிருந்து, உலோகத்தை உருக்கிப் பிரித்தெடுப்பர். எடுத்துக்காட்டாக சிங்க்ஆக்சைடு(ZnO), கல்கரியுடன்(C) 1673K வெப்பநிலையில் வினைபுரிந்து 'சிங்க்' உலோகமாக ஒடுக்கமடையும் கீழ்கண்ட வினையைக் கருதலாம். .
(எ.கா): ZnO + C -> Zn + CO
ஒடுக்க-ஏற்ற வேதிவினைகள்
எடுத்துக்காட்டாக கீழ்கண்ட வினையில், சோடியம்(Na) ஆக்சிசனேற்றமும், ஃப்ளூரின்(F) ஒடுக்கமும் அடைகின்றன. (எ.கா): Na + F -> Na+F-
ஆக்சிசனேற்றி மற்றும் ஒடுக்கிகள்
பிற தனிமங்களை ஒடுக்கக் கூடிய பொருள் ஒடுக்கி (reductant) என்றும், பிற தனிமங்களை ஆக்கிசனேற்றம் செய்யக் கூடியவை ஆக்சிசனேற்றி என்றும் அழைக்கப்படுகின்றன. எடுத்துக்காட்டாக, மேற்கண்ட வினையில் சோடியம்(Na) ஒடுக்கியாக செயல்பட்டு, ஃப்ளூரினை(F) ஒடுக்கமடையச் செய்கிறது. அதேபோல் ஃப்ளூரின்(F) ஆக்சிசனேற்றியாகச் செயல்பட்டு, சோடியத்தை(Na) ஆக்சிசனேற்றம் அடையச் செய்கிறது.
ஒடுக்க-ஏற்ற வினைகளுக்கு எடுத்துக்காட்டுகள்
ஐதரசன் மற்றும் புளோரின் ஆகிய வாயுக்களுக்கு இடையில் நிகழும் வேதிவினையை ஒடுக்க-ஏற்ற வினைகளுக்கு சிறந்த உதாரணமாகக் கூறலாம். இவ்வினையில் ஐதரசன் ஆக்சிசனேற்றம் அடைகிறது. புளோரின் ஒடுக்கம் அடைகிறது. இந்த ஒட்டுமொத்த வேதிவினையை நாம் இரண்டு சமன்பாடுகளாகப் பிரித்து எழுதலாம். ஆக்சிசனேற்றத்தை, ஒடுக்க வினையை, இவ்விரண்டு அரை வினைகளையும் தனித்தனியாக ஆராய்ந்து அலசினால் ஒட்டுமொத்த ஒடுக்க ஏற்ற வினையை நம்மால் கூடுதலாக புரிந்துகொள்ள இயலும். ஒட்டுமொத்த ஒடுக்க ஏற்ற வினையின் முடிவில் நிகர மின்சுமையில் மாற்றம் ஏதும் ஏற்படவில்லை. ஆக்சிசனேற்ற வினையில் உபரியாகக் காணப்படும் எலக்ட்ரான்களின் எண்ணிக்கை ஒடுக்க வினையில் எடுத்துக் கொள்ளப்படும் எலக்ட்ரான்களின் எண்ணிக்கைக்குச் சமமாக இருக்கிறது. மூலக்கூற்று வடிவிலும் இத்தனிமங்க்களின் ஆக்சிசனேற்ற நிலை எப்போதும் 0 என்ற நிலையிலேயே உள்ளது. முதல் பாதி வினையில் ஐதரசன் 0 என்ற ஆக்சிசனேற்ற நிலையில் இருந்து +1 என்ற ஆக்சிசனேற்ற நிலைக்கு ஆக்சிசனேற்றமடைகிறது. இரண்டாவது பாதி வினையில் புளோரின் 0 என்ற ஆக்சிசனேற்ற நிலையில் இருந்து -1 என்ற நிலைக்கு ஒடுக்கமடைகிறது. இரண்டு அரைபாதி வினைகளையும் ஒன்றாகச் சேர்க்கும் போது எலக்ட்ரான்களின் எண்ணிக்கை இரத்து ஆகிறது. அயனிகள் தொடர்ந்து இணைந்து ஐதரசன் புளோரைடு சேர்மத்தை உருவாக்குகின்றன, ஒட்டுமொத்த வினையை பின்வருமாறு எழுதலாம்.
உலோக இடப்பெயர்ச்சி
இந்த வகையிலான வினையில், ஒரு சேர்மத்திலுள்ள  அல்லது ஒரு கரைசலிலுள்ள உலோக அணுவானது  மற்றொரு உலோகத்தின் அணுவால் இடப்பெயர்ச்சி செய்யப்படுகின்ற வகை வினையாகும். எடுத்துக்காட்டாக துத்தநாகம் உலோகம் ஒரு தாமிர(II) சல்பேட்டுக் கரைசலில் வைக்கப்படும் போது துத்தனாகம் தாமிரத்தை இடப்பெயர்ச்சி செய்கிறது. தாமிரம் வீழ்படிவாக மாறுகிறது. Zn(நீ)+ CuSO4(நீரிய) → ZnSO4(நீரிய) + Cu(திண்மம்) மேற்கண்ட வினையில் துத்தநாகம் தனிமமானது தாமிர சல்பேட்டிலிருந்த தாமிரத்தை இடப்பெயர்ச்சி செய்துவிட்டு தாமிரம் உலோகத்தை தனித்து விடுகிறது, இவ்வினைக்கான அயனிச் சமன்பாடு: மேற்கண்ட இரண்டு அரை வினைகள் போல இங்கு துத்தநாகம் ஆக்சிசனேற்றமடைகிறது. இங்கு தாமிரம் ஒடுக்கப்படுகிறது.
மேற்கோள்கள்
பகுப்பு:வேதி வினைகள்
நாசிகாபூஷணி
நாசிகாபூஷணி கருநாடக இசையின் 70 வது மேளகர்த்தா இராகமாகும். அசம்பூர்ண மேள பத்ததியில் 70 வது இராகத்தின் பெயர் நாஸாமணி.
இலக்கணம்
thumb|right|250px|நாசிகாபூஷணி சுரங்கள் C யிலிருந்து தொடக்கம்
உருப்படிகள்
பகுப்பு:மேளகர்த்தா இராகங்கள்
மோனிகா அலி
ஆரம்ப வாழ்க்கை மற்றும் கல்வி
மோனிகா அலி 1967 இல் கிழக்கு பாகிஸ்தானின் டாக்காவில் (இப்போது வங்காளதேசம் ) ஒரு வங்காளதேச தந்தைக்கும் ஒரு ஆங்கில தாய்க்கும் பிறந்தார். இவருக்கு மூன்று வயதாக இருந்தபோது, குடும்பம் இங்கிலாந்தின் போல்டனுக்கு குடிபெயர்ந்தது. இவரது தந்தை மைமன்சிங் மாவட்டத்தைச் சேர்ந்தவர். மோனிகா போல்டன் பள்ளிக்குச் சென்றார். பின்னர் ஆக்ஸ்போர்டில் உள்ள வாதாம் கல்லூரியில் தத்துவம், அரசியல் மற்றும் பொருளாதாரம் பயின்றார்.
பிரிக் லேன்
பிரிக் லேன் என்பது இலண்டனின் வங்காளதேச சமூகத்தின் மையத்தில் உள்ள ஒரு தெருவாகும். அதே பெயரில் 2003இல் வெளியான இவரது புதினம், வங்காளதேசப் பெண்ணான நஸ்னீனின் வாழ்க்கையைப் பின்தொடர்கிறது. கதையில் அவர் தனது 18 வயதில் இலண்டனுக்குச் சென்று, ஒரு வயதான ஆணான சானுவை மணப்பார். அவர்கள் டவர் ஹேம்லெட்ஸில் வசிப்பார்கள். முதலில் அவளுடைய ஆங்கிலம் "மன்னிக்கவும்", "நன்றி" என்ற இரண்டு வார்த்தைகளை மட்டுமே கொண்டது. புதினம் மோனிகாவின் வாழ்க்கை மற்றும் சமூகத்தில் தழுவல்கள். அத்துடன் சானுவின் பாத்திரம் மற்றும் அவர்களின் பெரிய இன சமூகம் ஆகியவற்றை ஆராய்கிறது. நஸ்னீனின் சகோதரி ஹசீனாவின் அனுபவங்களை அவரது கடிதப் பரிமாற்றத்தின் மூலம் கூடுதல் விவரிப்பு இழை உள்ளடக்கியது
தனிப்பட்ட வாழ்க்கை
மோனிகா அலி தெற்கு லண்டனில் மேலாண்மை ஆலோசகரான தனது கணவர் சைமன் டோரன்ஸுடன் வசிக்கிறார். இவர்களுக்கு இரண்டு குழந்தைகள் உள்ளனர்.
வெளி இணைப்புகள்
பகுப்பு:டாக்கா நபர்கள் பகுப்பு:வாழும் நபர்கள் பகுப்பு:1967 பிறப்புகள்
பெரும் கோத்தா கினபாலு
பெரும் கோத்தா கினபாலு (ஆங்கிலம்: Greater Kota Kinabalu மலாய்: Zon Metropolitan Kota Kinabalu) என்பது மலேசியா, கோத்தா கினபாலு பெருநகரத்தின் எல்லைகளை நிர்ணயிக்கும் புவியியல் சொல் ஆகும்.
சபா மாநிலத்தின் மிகப்பெரிய நகரமான கோத்தா கினபாலு மாநகரம் அமைந்துள்ள கோத்தா கினபாலு மாவட்டம் (Kota Kinabalu District); மற்றும் பெனாம்பாங் மாவட்டம் (Penampang District), துவாரான் மாவட்டம் (Tuaran District), பாப்பார் மாவட்டம் (Papar District) ஆகிய மாவட்டங்களை; இந்தப் பெரும் கோத்தா கினபாலு பெருநகரப் பகுதி உள்ளடக்கி உள்ளது.
கோத்தா கினபாலு பெருநகரப் பகுதியில் உள்ளடக்கிய அந்த மாவட்டங்களும் மேற்குக் கடற்கரைப் பிரிவின் ஒரு பகுதியாகும். 2019-ஆம் ஆண்டில், அந்த மாவட்டங்களின் மொத்த மக்கள் தொகை: 1.1 மில்லியன்; பரப்பளவு: 3,277 கி.மீ.2.
பொது
பெரும் கோத்தா கினபாலு எனும் பெயர் பொதுவாக மாநில மற்றும் மத்திய அரசாங்கங்களால் அமலாக்கம் செய்யப்படும் சமூக, பொருளாதார மற்றும் மூலோபாய மேம்பாட்டுத் திட்டமிடல் நடவடிக்கைகளில் பயன்படுத்தப் படுகிறது.
சபா மேம்பாட்டு பெருவழி (Sabah Development Corridor) திட்டத்திற்கு தலைமை தாங்கும் ஒரு சிறப்பு அமைப்பான சபா பொருளாதார வளர்ச்சி மற்றும் முதலீட்டு ஆணையம் (Sabah Economic Development and Investment Authority) தயாரித்த கொள்கை நடவடிக்கை ஆவணத்தில் இந்த வார்த்தை தொடக்கத்தில் உருவாக்கப்பட்டது.
சபா கட்டமைப்பு திட்டம் 2033
2033-ஆம் ஆண்டிற்குள் கோத்தா கினாபாலு மற்றும் அதன் அருகிலுள்ள பகுதிகளில், மக்கள்தொகை வளர்ச்சியைத் திட்டமிடும் கொள்கை ஆவணமான சபா கட்டமைப்பு திட்டம் 2033-இல் (Sabah Structure Plan 2033) இந்த வார்த்தை பயன்படுத்தப்பட்டது. கோத்தா கினபாலு வெள்ளத் தடுப்புக் குழுவின் (Greater Kota Kinabalu Flood Prevention Committee) பயன்பாட்டிலும் இந்த வார்த்தை பயன்படுத்தப்படுகிறது.
புவியியல்
இந்தப் பெரும் கோத்தா கினபாலு பகுதி, சராசரியாக 10 கி.மீ. அகலம் கொண்ட கடற்கரைச் சமவெளியைக் கொண்டுள்ளது. இங்கு குறைந்த உயரமான மலைகளால் நிறையவே உள்ளன. கடல் மட்டத்தில் இருந்து 1,951 மீட்டர் உயரம் உள்ள அலாப் மலை (Mount Alab) இந்தப் பகுதியில்தான் உள்ளது.
கோத்தா கினபாலு மத்திய வணிக மாவட்டத்திற்கு (Kota Kinabalu Central Business District) அருகில் பல தீவுகள் உள்ளன. துங்கு அப்துல் ரகுமான் தேசிய பூங்கா(Tunku Abdul Rahman National Park) ஒரு குறிப்பிடத்தக்க பகுதியாகும்.
கோத்தா கினபாலு மத்திய வணிக மாவட்டத்தில் இருந்து, 56 கிமீ தொலைவில், தென் சீனக் கடலில் மெங்காலும் தீவு (Mengalum Island) உள்ளது.
மக்கள் தொகை
2010-இல், பெரும் கோத்தா கினபாலுவின் மக்கள் தொகை 855,556 ஆகும். பெனாம்பாங் மாவட்டம் இப்பகுதியில் அதிக மக்கள்தொகை கொண்ட மாவட்டமாகும். அதைத் தொடர்ந்து கோத்தா கினபாலு மாவட்டம் உள்ளது. இந்த மாவட்டங்களின் மொத்த மக்கள் தொகை 2019-இல் கிட்டத்தட்ட 1.1 மில்லியனாக இருந்தது.
மேற்கோள்
பகுப்பு:சபா பகுப்பு:மலேசிய நகரங்கள் மலேசியாவின் பெருநகரப் பகுதிகள்
இராமாயணா தி எபிக்
வெளி இணைப்புகள்
பகுப்பு:இந்தித் திரைப்படங்கள் பகுப்பு:இந்து தொன்மவியல் திரைப்படங்கள் பகுப்பு:இராமாயணத்தை அடிப்படையாகக் கொண்ட திரைப்படங்கள் பகுப்பு:அறிமுக இயக்குநர் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:வார்னர் புரோஸ். திரைப்படங்கள்
தலையோடு
தலையோடு (Skull) என்பது மனிதர்கள் உட்பட பல விலங்குகளில், முகத்திலுள்ள உறுப்புக்களையும், மூளையையும் பாதுகாத்து இருக்கும் திடமான எலும்பாகும். இது இரு பகுதிகளை உள்ளடக்கியது. அவையாவன: மூளையைச் சுற்றி ஒரு குழி போன்ற அமைப்பைக் ஏற்படுத்தியிருக்கும் மண்டையோட்டு எலும்புகள் (Cranium), மற்றும் முகத்தில் வாய்ப் பகுதியைத் தாங்கி நிற்கும் தாடையெலும்பு (Mandible) உள்ளிட்ட ஏனைய முகவெலும்புகள். தலையோடானது, விலங்குகளின் எலும்புக்கூட்டின் ஒரு பகுதியாகும்.
மனித தலையோடு
முதிர்ந்த மனித தலையோடானது 22 எலும்புகளால் ஆனது. தாடையெலும்பு தவிர்ந்த ஏனைய எலும்புகள் யாவும், மிகச் சிறிய அசைவுகளையே கொண்ட இறுக்கமான தையல்மூட்டுக்களால் (sutures) பொருத்தப்பட்டு இருக்கும். இவற்றில் 8 எலும்புகள், தட்டையான உருவத்தில், மூளையைச் சுற்றி அமைந்திருந்து மூளைக்குப் பாதுகாப்பளிக்கும் மண்டையோட்டு எலும்புகளாகும். ஏனைய 14 எலும்புகள் முகத்துக்கு பாதுகாப்பளிக்கும் முகவெலும்புகள் ஆகும். இவை முகத்திலுள்ள கண், காது, மூக்கு, வாய் போன்ற உறுப்புக்களின் அமைவிடம், தொழிற்பாட்டுக்கு உதவியாக இருக்கும். வாய்ப்பகுதிக்கு பாதுகாப்பையும், உறுதியையும் கொடுக்கும் எலும்பு தாடையெலும்பு ஆகும்.
தலையோடானது முள்ளந்தண்டு நிரலால் தாங்கப்பட்டிருக்கும்.
ஆண்/பெண் தலையோடுகளில் வேறுபாடு
ஆண்களின் தலையோட்டுக்கும், பெண்களின் தலையோட்டுக்கும் இடையில் வேறுபாடுகள் காணப்படுகின்றன. ஆரம்ப நிலைகளில் பெரிய வேறுபாடுகள் இல்லாவிட்டாலும், பிந்திய நிலைகளில் இவையிரண்டுக்கும் வேறுபாடு உருவாகி இருக்கும். பெண்களின் தலையோடு ஆண்களின் தலையோட்டைவிட சிறியதாக இருப்பதுடன், இலகுவானதாக (lighter) இருக்கும். ஆண்களைவிட, பெண்களில் தலையோடானது கிட்டத்தட்ட 10% அளவு குறைந்த நிலையிலேயே காணப்படும். ஆனாலும் ஆண்களின் உருவம், பெண்களின் உருவத்தைவிட பொதுவாக பெரியதாக இருப்பதனாலேயும் இந்த வேறுபாடு இருக்கலாம் என்ற கருத்தும் உண்டு. ஆண்களின் தலையோட்டு எலும்புகள், பெண்களிலுள்ள எலும்புகளைவிட தடித்தவையாக இருப்பதாகவும் அறியப்படுகின்றது. பெண்களின் நெற்றியெலும்பு செங்குத்தாகதாகவும், ஆண்களில் சரிவானதாகவும் இருக்கிறது. பெண்களின் தலையோடு, ஆண்களைவிட கூடியளவு வட்டமானதாக இருக்கும். ஆண்களின் தாடையெலும்புகள் அகன்றவையாகவும், பெரியவையாகவும் இருக்கும்.
ஆனாலும் இந்த இயல்புகள் யாவும் உறுதியாக வரயறுக்க முடியாதவையாக இருக்கும். வெவ்வேறு சனத்தொகையிலிருந்து தலையோட்டை ஒப்பிட்டு ஆண்களையும் பெண்களையும் இனம்பிரித்தல் கடினமாகும்.
திருநள்ளாறு தர்ப்பாரண்யேசுவரர் கோயில்
திருநள்ளாறு தர்ப்பாரண்யேசுவரர் கோயில் திருஞானசம்பந்தர், திருநாவுக்கரசர்,சுந்தரர் ஆகியோரால் தேவாரப் பாடல் பெற்ற தலங்களில் ஒன்றாகும். சோ‌ழ நாடு காவிரி தென்கரைத் தலங்களில் 52ஆவது சிவத்தலமாகும்.
இத்தலத்தில் சனீசுவரன் இறைவன் வணங்கி பேறு பெற்றார். அதனால் இத்தலத்தில் உள்ள சனீசுவரன் புகழ்பெற்று விளங்குகிறார். இத்தல சனீசுவரரை வணங்கினால் ஏழரை சனி உள்ளிட்ட பல சனிகளின் பிரட்சனை தீரும். நள தீர்த்தத்தில் நீராடி சனீசுவரை தரிசனம் செய்து, இறைவன் தர்ப்பாரண்யேஸ்வரர் வழிபட்டு பேறு பெறுகின்றனர்.
சன்னதிகள்
left|100x150px|thumb|மூலவர் விமானம்
இறைவன், இறைவி
இக்கோயிலில் உள்ள இறைவன் தர்ப்பாரண்யேஸ்வரர், இறைவி பிராணேஸ்வரி.
மூலவர் தர்ப்பாரண்யேசுவரர். இவர் சுயம்புமூர்த்தியாக உள்ளார். தர்ப்பையில் முளைத்தவர் என்பதால் தர்ப்பாரண்யேசுவரர் எனப்படுகிறார். தர்ப்பையில் முளைத்த தழுப்புடன் உள்ளார். இவரை திருமால், பிரம்மன், இந்திரன், திசைப்பாலர்கள், அகத்தியர், புலத்தியர், அர்ச்சுனன், நளன் ஆகியோர் வழிபட்டுள்ளனர்.
இடையனார் கோயில்
கோயிலின் நிர்வாகத்திற்காக அரசர்கள் பசுக்களை கோயில்களுக்கு தானம் தந்து, அவற்றை மேய்த்து வழிநடத்த இடையர் குலத்திலிருந்து ஒருவரை நியமனம் செய்தனர். அதன்படி இடையன் அப்பசுகளை மேய்த்து பாலைப் பெற்று கோயிலுக்குத் தர வேண்டிய பங்கினை தர வேண்டும். இதனால் இடையனின் வாழ்வும், நிர்வாகமும் சீராய் நடைபெறும். இத்தலத்திலும் இடையர் ஒருவர் இப்பொறுப்பில் இருந்தார். கணக்கர் அப்பாலைப் பெற்று தன் வீட்டுக்குத் தந்து கோயிலுக்குப் பொய்க்கணக்கு எழுதி வந்தார். அதனால் இறைவன் கணக்கரை சூலம் எய்தி கொன்றார். அத்துடன் இடையருக்கு இறைவன் காட்சி தந்தார். இறைவனிடமிருந்து எரியப்பட்ட சூலம் கணக்கரைக் கொல்ல வந்த போது, நந்தியும், பலிபீடமும் விலகிக் கொண்டன. அதனால் இத்தலத்தில் நந்தியும், பலிபீடமும் சற்று ஒதுங்கிய நிலையில் உள்ளது,